*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*59.számú előterjesztés*

Bátaszék Város Önkormányzat Képviselő-testületének 2023. március 29-én,

16 órakor megtartandó ülésére

Tájékoztató a 2022. II. félévi adó és számlatartozásról

|  |
| --- |
| **Előterjesztő:** dr. Firle-Paksi Anna aljegyző  **Készítette:** Tóthné Lelkes erika pénzügyi irodavezető  Adorján Viktória pénzügyi előadó  Kőművesné Monigl Zsuzsanna adóügyi ügyintéző    **Törvényességi ellenőrzést végezte:** Takaróné dr. Mihó Beatrix jogi referens    **Tárgyalja:**  PG Bizottság: 2023. 03. 28. |

***Tisztelt Képviselő-testület!***

Az államkincstár által biztosított ASP program zárása szerinti, a helyi adóval kapcsolatos önkormányzati kötelezettségek 2022. év második félévi alakulását az alábbiak szerint mutatjuk be.

|  |  |  |  |
| --- | --- | --- | --- |
| **ADÓTÚLFIZETÉS** | **2022.06.30-án fennálló adótúlfizetés** | **2022.12.31-én fennálló adótúlfizetés** | **Eltérés 2022.06.30-hoz képest** |
| **Helyi iparűzési adó túlfizetés** | 32 881 350 | 29 496 860 | **-3 384 490** |
| **Magánszemélyek kommunális adója túlfizetés** | 548 580 | 857 291 | **308 711** |
| **Bírság túlfizetés** | 6 006 | 18 865 | **12 859** |
| **Talajterhelési díj túlfizetés** | 432 | 35 352 | **34 920** |
| **Pótlék túlfizetés** | 145 704 | 161 467 | **15 763** |
| **TÚLFIZETÉS ÖSSZESEN:** | **33 582 072** | **30 569 835** | **-3 012 237** |

**Az adótúlfizetések** tekintetében a 2022. június 30-i állapothoz képest a helyi adókkal kapcsolatos kötelezettségek állománya mintegy 3 millió forinttal csökkent, mértéke 30 569 835 Ft, mely majdnem teljes egészében - 96,4 %-ban - a helyi iparűzési adó elszámolásból adódik. A helyi iparűzési adó vonatkozásában a 2021. adóévi bevallások 2022.05.31-ig beérkeztek, a feldolgozásuk után az adóévre vonatkozó törlésekből ered a csökkenés. Az érintettek több adóelőleget fizettek be, mint amennyi a végleges adókötelezettség a bevallásuk alapján.

A fennálló túlfizetéseket az esetek többségében a vállalkozók a befizetett adóelőlegekben kérik realizálni.

Az ettől eltérő túlfizetések visszautalásának rendezésére az alábbi intézkedéseket foganatosítjuk:

* kiutalás előtti ellenőrzéseket folytatunk le a nagyobb adózóknál.
* 2023 szeptember hónapban a kötelezettségeinkből adódó terhek enyhítésére ez évben is pályázat benyújtását tervezzük az önkormányzatok rendkívüli kiegészítő támogatására a központi költségvetésben rendelkezésre álló forrás elnyerése érdekében amelyben az adóvisszatérítések összegeit szerepeltetjük.

|  |  |  |  |
| --- | --- | --- | --- |
| **ADÓTARTOZÁS** | **2022.06.30-án fennálló adótartozás** | **2022.12.31-én fennálló adótartozás** | **Eltérés 2022.06.30-hoz képest** |
| **Helyi iparűzési adó tartozás** | 7 360 571 | 1 388 904 | **-5 971 667** |
| **Magánszemélyek kommunális adója tartozás** | 1 692 490 | 1 409 114 | **-283 376** |
| **Bírság tartozás** | 1 072 339 | 530 074 | **-542 265** |
| **Talajterhelési díj tartozás** | 646 131 | 306 536 | **-339 595** |
| **Pótlék tartozás** | 3 167 984 | 1 418 763 | **-1 749 221** |
| **TARTOZÁS ÖSSZESEN:** | **13 939 515** | **5 053 391** | **-8 886 124** |

**Az adótartozások** tekintetében szintén **a helyi iparűzési adóknál** van jelentős eltérés, a 2022. első félévi állapothoz képest 5,9 millió Ft csökkenés jelentkezik. A 2022. II. félévben végrehajtási eljárás során jelentősen sikerült a helyi iparűzési adó hátralékot csökkenteni.

A talajterhelési díj bevallásának határideje 2022. március 31. A korábbi években előírt talajterhelési díjra meg nem fizetett és végrehajtás útján be nem hajtott adót tartalmazza az adótartozás.

A többi adótartozás tekintetében a különbség az adónemek előírása és befizetése közötti mozgásból adódik.

|  |  |  |  |
| --- | --- | --- | --- |
| **SZÁMLATARTOZÁS** | **2022.06.30-án fennálló számlatartozás** | **2022.12.31-én fennálló számlatartozás** | **Eltérés 2022.06.30-hoz képest** |
| **Közös Önkormányzati Hivatal Nem lejárt tartozás** | 84 230 | 0 | **-84 230** |
| **Bátaszék Város Önkormányzata Nem lejárt tartozás** | 2 093 548 | 2 037 650 | **-55 898** |
| **Bátaszék Város Önkormányzata 1-30 nap között lejárt tartozás** | 644 500 | 0 | **-644 500** |
| **Bátaszék Város Önkormányzata 30-60 nap között lejárt tartozás** | 0 | 63 500 | **63 500** |
| **Keresztély Gyula Könyvtár** | 337 808 | 0 | **-337 808** |
| **EON felé fennálló tartozás** | 5 112 580 | 5 112 580 | **0** |
| **TARTOZÁS ÖSSZESEN:** | **8 272 666** | **7 213 730** | **-1 058 936** |

A nem lejárt tartozásállomány vonatkozásában csökkenés következett be a június 30-i állapothoz képest. A mintegy 2 millió Ft összegű év végi tartozás tartalmát azoknak a számláknak az összege adja Bátaszék Város Önkormányzatánál, melyek az előző évben beérkeztek, a szakmai teljesítésük december 31-ig megtörtént, de a fizetési határidő a 2023. évre nyúlik át.

Az 1-30 nap közötti számlatartozásunk nem volt december 31-én.

A 30-60 nap között lejárt nyilvántartott tartozásunk 63 500 Ft, amely abból adódott, hogy későn érkezett számla egy restaurátori szakvéleményről.

Az I. félévi beszámoló keretében már tájékoztattam a Tisztelt Testületet a számviteli nyilvántartásban nem szerepeltetett, általunk nem elismert, de tartozásként kezelendő, az EON felé fennálló kötelezettségünkről.

A 2022. I. félévi számlatartozásokról szóló előterjesztésben már ismertetésre került az EON szolgáltató felé ki nem fizetett számlák megléte. Ismert Önök előtt, hogy Önkormányzatunk a 2021. év végén kezdeményezte az egyetemes áramszolgáltatásba való visszalépést az EON szolgáltatóhoz a 2022. január 1-jei szerződéskötés érdekében. Az eljárás elhúzódása miatt a szolgáltató a szerződésünket csak március 9-i hatállyal készítette el, továbbá nem vette figyelembe az adatszolgáltatásunkban kért eltérő fizetők feltüntetését sem, ezért azt nem írtuk alá. A 2022. év január 1 és március 9 közötti időszakot szerződés nélküli időszakként kezelte, mely vonatkozásában az önkormányzatunkat és intézményeinket alanyi jogon megillető egyetemes szolgáltatási díjhoz képest mintegy háromszoros árat alkalmazva állította ki a számlákat, melyeket nem ismertünk el, pénzügyi teljesítés nélkül visszaküldtünk.

Álláspontunk szerint a szerződéskötés több hónapon keresztüli teljesülése az EON elhúzódó, nem megfelelő eljárásrendje miatt alakult ki, ezért panaszbejelentéssel éltünk. Az érdeksérelmünk kivizsgálása szintén hónapokon keresztül húzódott, ezért a felügyeleti szervhez - a Magyar Energetikai és Közmű-szabályozási Hivatalhoz - is panaszt tettünk.

Ez év március hónap elején kapott határozat szerint a MEKH a panaszunknak helyt adott, egyidejűleg kötelezte az EON-t, hogy a 2022. január 1- 2022. március 8. közötti időszakra az egyetemes szolgáltatásra vonatkozó árképzési szabályoknak megfelelő árral állítsa ki a számlákat, a vonatkozó időszakra szóló számlákat stornózza. Figyelmeztette a szolgáltatót a jogsértő magatartása miatt, továbbá felhívta, hogy a jövőben tartózkodjon a közigazgatási szabályszegés elkövetésétől.

Bátaszék Város Önkormányzata és az intézményei, Kft.-i vonatkozásában a 2022.12.31-én fennálló, - egyetemes szolgáltatási díjjal számolt – tartozás becsült értéke 5 112 580 Ft, mely a szolgáltató által kiállított számlák megléte esetén lesz pontosítható.

A 2023. évi költségvetés tervezésekor a szerződés nélküli emelt árral kalkuláltunk, ezért az előzőekben ismertetett, számunkra kedvező döntés megtakarítást fog eredményezni.

Kérem a tisztelt képviselő-testületet, szíveskedjék a tájékoztatást elfogadni.

**H a t á r o z a t i j a v a s l a t:**

**a 2022. II. féléves önkormányzati adó- és számlatartozásokról szóló tájékoztató tudomásul vételére**

Bátaszék Város Önkormányzatának Képviselő-testülete a 2022. év II. félévi adó- és számlatartozásokról szóló tájékoztatót tudomásul veszi.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*A határozatról értesül:* Bátaszéki KÖH pénzügyi iroda

irattár